《旧边诗九首 其四 大同》
清代·方还

马头北去是云中，极目川原处处通。绕镇卫城分十五，沿边都阃辖西东。

颓垣正接葫芦月，旷野长吹雕鹗风。闻道频年还调戍，诸臣何策建奇功？

作者简介：清广东番禺人，字蓂朔。方殿元子。贡生。家居苏州，与沈德潜等相交厚。四方诗人来苏者，每至方氏广歌堂，赋诗宴饮。有《灵洲集》。